奉和聖製重陽旦日百寮曲江宴示懷
作者：崔元翰
朝代：唐

paragraphs: 偶聖覩昌期，受恩慙弱質。
幸逢良宴會，況是清秋日。
遠岫對壺觴，澄瀾映簪紱。
炮羔備豐膳，集鳳調鳴律。
薄劣廁英豪，歡娛忘衰疾。
平臯行雁下，曲渚雙鳧出。
沙岸菊開花，霜枝果垂實。
天文見成象，帝念資勤恤。
探道得玄珠，齋心居特室。
豈如橫汾唱，其事徒驕逸。